
UE
GUVERNUL REPUBLICII MOLDOVA
HOTĂRÂRE nr. ___
din _________________________
Chișinău

Cu privire la Sistemul informațional „Registrul de stat al vehiculelor”
În temeiul art. 22 lit. d) din Legea nr. 467/2003 cu privire la informatizare și la resursele informaționale de stat (Monitorul Oficial al Republicii Moldova, 2004, nr. 6-12, art. 44), cu modificările ulterioare, art. 17 alin. (1) din Legea nr. 71/2007 cu privire la registre (Monitorul Oficial al Republicii Moldova, 2007, nr. 70-73, art. 314), cu modificările ulterioare și art. 311 alin. (3) din Legea nr. 131/2007 privind siguranţa traficului rutier (republicată în Monitorul Oficial al Republicii Moldova, 2015, nr. 11-21, art. 6), cu modificările ulterioare, Guvernul HOTĂRĂŞTE:

Prezenta Hotărâre transpune parțial articolele 16–18 din Regulamentul (UE) 2024/982 al Parlamentului European și al Consiliului din 13 martie 2024 privind căutarea și schimbul automatizat de date în scopul cooperării polițienești și de modificare a Deciziilor 2008/615/JAI și 2008/616/JAI ale Consiliului și a Regulamentelor (UE) 2018/1726, (UE) 2019/817 și (UE) 2019/818 ale Parlamentului European și ale Consiliului (Regulamentul Prüm II) privind căutarea și schimbul automatizat de date în scopul cooperării polițienești CELEX: 32024R0982.
1. Se aprobă:
1.1. [bookmark: _Hlk231895993]Conceptul Sistemului informaţional „Registrul de stat al vehiculelor”, conform anexei nr. 1;
1.2. Regulamentul cu privire la modul de ţinere a Registrului de stat al vehiculelor, conform anexei nr. 2;
1.3. Regulile de înmatriculare a vehiculelor și remorcilor, conform anexei nr. 3.
2. Se abrogă Hotărârea Guvernului nr. 1047/1999 cu privire la reorganizarea Sistemului informaţional automatizat de căutare Automobilul" în Registrul de stat al vehiculelor şi introducerea testării a autovehiculelor şi remorcilor acestora (Monitorul Oficial al Republicii Moldova, nr. 126-127, art. 1113), cu modificările ulterioare.
3. Prezenta hotărâre intră în vigoare peste o lună de la data publicării în Monitorul Oficial al Republicii Moldova.
4. Prevederile referitoare la realizarea schimbului de informații prin sistemul european de informații privind vehiculele și permisele de conducere (EUCARIS) intră în vigoare la data aderării Republicii Moldova la Tratatul cu privire la Sistemul european de informații privind vehiculele și permisele de conducere (EUCARIS) și la Protocolul de modificare a Tratatului referitor la Sistemul european de informații privind vehiculele și permisele de conducere (EUCARIS).



PRIM-MINISTRU	                                                  Alexandru MUNTEANU

Contrasemnează:


Viceprim-ministru,
ministrul dezvoltării 
economice și digitalizării			                 Eugen OSMOCHESCU

